**Αποτελέσματα 12μήνου 2016**

*27 Απριλίου 2017*

Σημαντικά Σημεία

* **Αυξημένο κατά 8,6% το προσαρμοσμένο EBITDA, παρά την κάμψη των συνολικών (ομαλοποιημένων) εσόδων που διαμορφώθηκαν στα 325 εκ. ευρώ**
* **Καλύφθηκε η έκδοση του Μετατρέψιμου Ομολογιακού Δανείου εκπληρώνοντας τη βασική προϋπόθεση για την αναχρηματοδότηση του τραπεζικού δανεισμού**
* **Πτώση της συνδρομητικής βάσης λόγω συντηρητικής εμπορικής πολιτικής, επιβολής φόρου 10% στη συνδρομητική τηλεόραση και απόδοσης της Superleague**
* **Βελτιωμένο το έσοδο από διαφήμιση κατά 11,4%**
* **Η Forthnet αναδείχθηκε πάροχος καθολικής υπηρεσίας για τις υπηρεσίες σταθερής τηλεφωνίας μετά από σχετική δημοπρασία της ΕΕΤΤ**

|  |  |  |  |
| --- | --- | --- | --- |
|  | **12M 2016** | **12M 2015** | **Δ** |
| Συνολικές συνδρομές | 1.021.143 | 1.135.332 | -10,1% |
| Μοναδικά νοικοκυριά | 719.591 | 789.010 | -8,8% |
| Συνδυαστικές υπηρεσίες/3play | 301.552 | 346.322 | -12,9% |
| Συνδρομητές Broadband | 581.739 | 640.689 | -9,2% |
| Συνδρομητές PayTV στην Ελλάδα | 439.404 | 494.643 | -11,2% |

|  |  |  |  |
| --- | --- | --- | --- |
| *(.000€)* | **12M 2016** | **12M 2015** | **Δ** |
| Συνολικά έσοδα | 324.710 | 352.049 | -7,8% |
| Συνολικά έσοδα (ομαλοποιημένα) | 325.115 | 352.488 | -7,8% |
| Δημοσιευμένα EBITDA | 54.836 | 48.225 | 13,7% |
| Προσαρμοσμένα EBITDA | 54.836 | 50.475 | 8,6% |

Σύμφωνα με το **Διευθύνοντα Σύμβουλο, κ. Πάνο Παπαδόπουλο**:

«*Η συνεχιζόμενη ύφεση της Ελληνικής Οικονομίας επηρέασε αρνητικά την αγοραστική δύναμη των καταναλωτών και το 2016, ενώ η επιβολή φορολογίας 10% στη συνδρομητική τηλεόραση και η απόδοση της Superleague, επηρέασαν αρνητικά τη συνδρομητική μας βάση. Σε αυτό το δυσμενές μακροοικονομικό περιβάλλον διατηρήσαμε μία συντηρητική εμπορική πολιτική και βελτιώσαμε περαιτέρω το κοστολογικό  μοντέλο της εταιρείας. Ως εκ τούτου πετύχαμε σημαντική βελτίωση του EBITDA, παρά την κάμψη των συνολικών εσόδων. Μετά την επιτυχή έκδοση του Μετατρέψιμου Ομολογιακού Δανείου και την κάλυψη της βασικής προϋπόθεσης για την αναχρηματοδότηση των δανειακών υποχρεώσεων της εταιρείας, επικεντρωνόμαστε στα επιχειρησιακά μας πλάνα με βασικό άξονα τις καινοτόμες υπηρεσίες που αναβαθμίζουν την εμπειρία των συνδρομητών μας».*

**Συνδυαστικές Υπηρεσίες/3Play**

Στο τέλος του Δεκεμβρίου του 2016, τα νοικοκυριά με Nova 3Play/συνδυαστικές υπηρεσίες της Forthnet, ανήλθαν στα 301,6 χιλιάδες. Το μερίδιο των συνδρομητών Nova 3Play, σε σχέση με το σύνολο της συνδρομητικής βάσης της Forthnet διαμορφώθηκε στο 41,9%.

|  |  |  |  |
| --- | --- | --- | --- |
|  | **12M 2016** | **12M 2015** | **Δ** |
| Νοικοκυριά με Nova 3Play/συνδυαστικές υπηρεσίες | 301.552 | 346.322 | -12,9% |
| Ποσοστό νοικοκυριών με Nova 3Play/συνδυαστικές υπηρεσίες | 41,91% | 43,89% | -1,99π.μ. |

**Τηλεπικοινωνιακές Υπηρεσίες**

Κατά το δωδεκάμηνο του 2016 οι ενεργοί συνδρομητές LLU μειώθηκαν στους 565,1 χιλιάδες.

|  |  |  |  |
| --- | --- | --- | --- |
|  | **12M 2016** | **12M 2015** | **Δ** |
| Συνδρομητές Broadband[[1]](#footnote-1) | 581.739 | 640.689 | -9,2% |
| Ενεργοί συνδρομητές LLU | 565.051 | 620.494 | -8,9% |
| Ποσοστό LLU | 97,1% | 96,8% | 0,28π.μ. |
| Συνολικό μερίδιο αγοράς LLU | 27,1% | 30,2% | -3,10π.μ. |

**Υπηρεσίες Συνδρομητικής Τηλεόρασης**

Στο τέλος του 2016, η συνδρομητική βάση Pay TV έκλεισε στους 439,4 χιλιάδες συνδρομητές.

|  |  |  |  |
| --- | --- | --- | --- |
|  | **12M 2016** | **12M 2015** | **Δ** |
| Συνδρομητές PayTV Ελλάδα | 439.404 | 494.643 | -11,2% |

Οικονομικά Αποτελέσματα

Τα ενοποιημένα ομαλοποιημένα συνολικά έσοδα για το δωδεκάμηνο του 2016, ανήλθαν στα €325,1 εκατ., παρουσιάζοντας μείωση σε σχέση με το δωδεκάμηνο του 2015, εξαιτίας της μείωσης της αγοραστικής δύναμης των καταναλωτών και της συντηρητικής προσέγγισης στην εμπορική μας πολιτική το 2016. Το έσοδο από διαφήμιση βελτιωμένο κατά 11,4% ως αποτέλεσμα του διαρκώς αναβαθμιζόμενου περιεχομένου του τηλεοπτικού προγράμματος της Nova.

|  |  |  |  |
| --- | --- | --- | --- |
| ***Ανάλυση εσόδων*** *(€ ‘000)* | **12M 2016** | **12M 2015** | **Δ** |
| **Λιανική** | **248.422** | **277.151** | **-10,4%** |
| Λιανική -Telco | 131.003 | 142.673 | -8,2% |
| Λιανική - PayTV | 117.419 | 134.478 | -12,7% |
| Εταιρικοί πελάτες | 53.451 | 54.698 | -2,3% |
| **Εταιρικοί πελάτες (Ομαλοποιημένα)**[[2]](#footnote-2) | **53.855** | **55.137** | **-2,3%** |
| Εταιρικοί πελάτες -Telco | 35.568 | 35.647 | -0,2% |
| Εταιρικοί πελάτες -Telco  (Ομαλοποιημένα)2 | 35.973 | 36.086 | -0,3% |
| Εταιρικοί πελάτες - Pay TV | 17.882 | 19.051 | -6,1% |
| Διαφήμιση | 7.179 | 6.442 | 11,4% |
| Λοιπά έσοδα | 15.659 | 13.758 | 13,8% |
| **Συνολικά Έσοδα** | 324.710 | 352.049 | -7,8% |
| **Συνολικά Έσοδα (Ομαλοποιημένα)2** | **325.115** | **352.489** | **-7,8%** |

Οι συνεχείς προσπάθειες βελτιστοποίησης της κοστολογικής μας βάσης αύξησαν το περιθώριο EBITDA από 14,3% σε 16,9%. Τα προσαρμοσμένα EBITDA του δωδεκαμήνου του 2016 ανήλθαν στα €54,8 εκατ., έναντι €50,5 εκατ. του δωδεκαμήνου του 2015.

|  |  |  |  |
| --- | --- | --- | --- |
| ***Ανάλυση EBITDA*** *(€ ‘000)* | **12M 2016** | **12M 2015** | **Δ** |
| Συνολικά έσοδα (συμπ. λοιπών εσόδων) | 324.710 | 352.049 | -7,8% |
| Συνολικά έσοδα (ομαλοποιημένα)2 | 325.115 | 352.488 | -7,8% |
| Δημοσιευμένα EBITDA | 54.836 | 48.225 | 13,7% |
| Προσαρμοσμένα EBITDA[[3]](#footnote-3) | 54.836 | 50.475 | 8,6% |
| Περιθώριο προσαρμοσμένων EBITDA | 16,9% | 14,3% | 2,55π.μ. |

Ο συνολικός τραπεζικός δανεισμός το Δεκέμβριο του 2016 ανέρχεται σε €255 εκ.

**Πρόσφατες Εξελίξεις**

* Στις 11 Οκτωβρίου η Forthnet ανακοίνωσε ότι η έκδοση του ΜΟΔ ύψους €99.087.466,50 καλύφθηκε κατά 70,65% και ως εκ τούτου ικανοποιήθηκε η βασική προϋπόθεση για την ολοκλήρωση της αναχρηματοδότησης των δανειακών της υποχρεώσεων.
* Η Forthnet εξασφάλισε την αποκλειστική μετάδοση της κορυφαίας ευρωπαϊκής διασυλλογικής διοργάνωσης στο χώρο του μπάσκετ για την τριετία 2017-2020, επεκτείνοντας έτσι τη μακροχρόνια συνεργασία της με την EuroLeague. To νέο σύστημα διεξαγωγής και η εξασφαλισμένη συμμετοχή των δύο κορυφαίων ελληνικών ομάδων, εγγυώνται το αυξημένο ενδιαφέρον του φίλαθλου κοινού που ήδη καταγράφεται στις μετρήσεις τηλεθέασης.
* Παράλληλα, η Forthnet απέκτησε για την τριετία 2016-2019 τη νέα μεγάλη διοργάνωση στο χώρο του μπάσκετ, το Basketball Champions League με τη συμμετοχή ελληνικών ομάδων.
* Από τις 31 Οκτωβρίου το μπουκέτο της συνδρομητικής τηλεόρασης ενισχύθηκε με το NovasportsstoriesHD το νέο αθλητικό κανάλι που είναι αφιερωμένο στις ομάδες που άφησαν εποχή, στους αθλητές που ξεπέρασαν τον εαυτό τους και στις στιγμές που έγραψαν ιστορία.
* Η Forthnet προχώρησε σε ανανέωση της μακρόχρονης συνεργασίας της με την Warner Bros., ένα από τα μεγαλύτερα studios του Hollywood που κάθε χρόνο παράγει ταινίες και σειρές που ξεχωρίζουν στο Αμερικάνικο και Ελληνικό Box Office. Με την συμφωνία αυτή, η Warner Bros. θα συνεχίσει να δίνει αποκλειστικά για πρώτη προβολή στα κανάλια Novacinema, όλες τις ταινίες και το πρόγραμμά της.
* H Forthnet αναδείχτηκε υπερθεματιστής στη δημοπρασία της ΕΕΤΤ για την ανάδειξη παρόχου καθολικής υπηρεσίας για υπηρεσίες σταθερής τηλεφωνίας. Η λύση μέσω satellite broadband που πρότεινε η Forthnet ήταν πολύ ανταγωνιστικότερη από τις προτάσεις των υπολοίπων παρόχων αποδεικνύοντας ότι οι διαχρονικά καινοτομικές υπηρεσίες, μπορούν να δίνουν ανταγωνιστικές λύσεις και να λειτουργούν προς όφελος τόσο του συνόλου της αγοράς, όσο και του καταναλωτικού κοινού.

*Για περισσότερες πληροφορίες επικοινωνήστε:*

*Τηλ. 211 9552868, Φαξ 211 9559055, email:* [***ir@forthnet.gr***](mailto:ir@forthnet.gr)

*Τηλ. 211 9559104, Φαξ 210 6658680, email:* ***pressoffice@forthnet.gr***

**ΣΗΜΑΝΤΙΚΗ ΣΗΜΕΙΩΣΗ**

Σε αυτή την παρουσίαση ενδέχεται να περιέχονται μελλοντικές προβλέψεις, οι οποίες βασίζονται σε εκτιμήσεις και υποθέσεις σχετικά με αναμενόμενες εξελίξεις και άλλους παράγοντες που επηρεάζουν την Εταιρεία. Οι εκτιμήσεις αυτές δεν αποτελούν ιστορικά γεγονότα ούτε εγγύηση για τη μελλοντική απόδοση της Εταιρείας. Αυτές οι μελλοντικές εκτιμήσεις εμπεριέχουν κινδύνους και αβεβαιότητες καθώς υπάρχουν παράγοντες που μπορούν να δημιουργήσουν σημαντική παρέκκλιση των μελλοντικών αποτελεσμάτων της Εταιρείας από τις εκτιμήσεις αυτές.

Οι μελλοντικές εκτιμήσεις αφορούν μόνο την ημερομηνία της συγκεκριμένης παρουσίασης και δεν αναλαμβάνουμε οποιαδήποτε υποχρέωση να ανανεώνουμε ή επικαιροποιούμε δημόσια οποιεσδήποτε μελλοντικές εκτιμήσεις που περιέχονται στο παρόν προκειμένου να συνάδουν αυτές με τυχόν αλλαγές στις προσδοκίες, στα γεγονότα, στις συνθήκες ή τους όρους που αποτέλεσαν τη βάση για τις εν λόγω μελλοντικές εκτιμήσεις.

1. *Ενεργοί & υπό ενεργοποίηση συνδρομητές* [↑](#footnote-ref-1)
2. *Η ομαλοποίηση οφείλεται στην αναταξινόμηση στον κύκλο εργασιών κονδυλίων των επιχειρηματικών εσόδων που βάσει λογιστικής πολιτικής παρουσιάζονται στα έξοδα* [↑](#footnote-ref-2)
3. *Προσαρμοσμένα EBITDA από μη ταμειακές και άλλες προσαρμογές. Στο 12μήνο του 2015 υπήρξε πρόβλεψη 2,25εκ. που σχετίζεται με νομική υπόθεση.* [↑](#footnote-ref-3)